Na osnovu člana 27 stav 1 tačka 13 Zakona o lokalnoj samoupravi („Službeni list CG”, br. 2/18, 34/19, 38/20), člana 47 Zakona o sportu („Službeni list CG” broj 44/18) i člana 24 stav 1 tačka 13 Statuta opštine Tuzi („Službeni list CG - opštinski propisi”, br.24/19, 05/20), Skupština opštine Tuzi, na sjednici održanoj 28.09.2021. godine, donijela je

ODLUKU

o preuzimanju osnivačkih prava i obaveza nad „KK DEČIĆ” Tuzi

Član 1

Ovom Odlukom Opština Tuzi preuzima osnivačka prava i obaveze nad „KK Dečić”, sa sjedištem u Tuzima, Tuzi bb.

Član 2

Osnivačka prava iz člana 1 ove odluke vrši Skupština opštine Tuzi i to:

 - daje saglasnost na Program rada;

 - razmatra izvještaj o radu;

 - razmatra izvještaj o utrošenim finansijskim sredstvima za prethodnu godinu;

 - vrši i druga osnivačka prava u skladu sa zakonom.

Član 3

Sredstva za finansiranje „KK Dečić” Tuzi obezbjeđuju se dijelom iz Budžeta opštine Tuzi.

Član 4

Ovlašćuje se Predsjednik opštine, da u ime opštine, potpiše Ugovor o prenosu osnivačkog udjela.

Skupština opštine bira članove, organizuje a predsjednik skupštine saziva skupštinu Košarkaškog kluba „Dečić” - Tuzi na kojoj će biti usvojen Statut Košarkaškog kluba „Dečić” - Tuzi u skladu sa Zakonom o sportu.

Član 5

Zadužuju se nadležni organ lokalne uprave za sport i KK „Dečić” da sprovedu promjene u registrima koje vodi Ministarstvo sporta.

Član 6

Organi upravljanja imenovaće se u roku od 30 dana od dana stupanja na snagu ove odluke. Rok za donošenje Statuta „KK Dečić” je 15 dana od dana imenovanja organa upravljanja, a rok za upis u registar sportskih organizacija je najkasnije 30 dana od dana izbora organa upravljanja.

Član 7

„KK Dečić” samostalno istupa u pravnom prometu, zaključuje ugovore i obavlja druge pravne radnje.

 Odgovara za obaveze prema trećim licima, ako imovina nije dovoljna za preostali dio obaveza solidarno odgovaraju vlasnici.

Član 8

Ova Odluka stupa na snagu danom objavljivanja u „Službenom listu Crne Gore - Opštinski propisi”.

Broj: 02-030/21- 12227

Tuzi, 28.09.2021. godine

**SKUPŠTINA OPŠTINE TUZI**

**Predsjednik,**

**Fadil Kajoshaj**